text: Både natur og udhuse gik i brand – pas på med cigaretskod
  23 juli 2018 kl. 03.41
  Brand & Redning og politiet måtte rykke ud til to mindre brande natten til mandag.
  Naturbrande og bygningsbrande kan brede sig særdeles hurtigt i disse tørketider. Men så galt gik det heldigvis ikke natten til mandag.
  Klokken 01.18 fik Syd- og Sønderjyllands Politi melding om en bygningsbrand i Hoptrup Kirkeby i Hoptrup. Meldingen var, at der var brand i et udhus.
  Brand & Redning Sønderjylland på Twitter: "Pas nu på med de cigaretskod."
  - Vi var kun lige ude og vende på stedet, men det gav ikke anledning til yderligere efterforskning. Branden er slukket i to udhuse, og ingen personer er kommet til skade, fortæller vagtchef ved Syd- og Sønderjyllands Politi, Nikolaj Hølmkjær, til TV SYD.
  Se mere hos Local Eyes.
  Stuehuset blev, ifølge Brand & Redning Sønderjylland, ikke berørt af branden.
  Tidligere på natten slukkede Falck i Haderslev en mindre naturbrand i Haderslev by. Her lyder opfordringen på Twitter:
  - Pas nu på med de cigaretskod.
  Endelig har Sydøstjyllands Politi hele natten bevogtet bostedet OK-Centret Enghaven i Søvind ved Horsens. Branden er slukket, og vagtchefen oplyser, at de tre anholdte er blevet afhørt i nat. Det arbejde fortsætter i løbet af morgenen, og vagtchefen forventer, at politiet kommer med yderligere oplysninger midt på formiddagen.
  